
Javni poziv za prijavu predavača na seminaru 
za predstavnike visokih učilišta na temu
„Edukacija za buduće recenzente – iskustva i dobre prakse“

Informacije o projektu „Osiguravanje kvalitete u visokom obrazovanju“ 
Agencija za znanost i visoko obrazovanje (dalje u tekstu: Naručitelj) u sklopu Programa Učinkoviti ljudski potencijali 2021. – 2027. Europskog socijalnog fonda plus (ESF+) provodi projekt SF.2.4.06.02.0001 „Osiguravanje kvalitete u visokom obrazovanju kroz izravnu dodjelu bespovratnih sredstava“ (AZVOK). 

Cilj projekta je osiguravanje kvalitetnog i dostupnog visokog obrazovanja kroz povećanje kvalitete i učinkovitosti rada hrvatskih visokih učilišta razvojem novih te unapređenjem postojećih postupaka vanjskih vrednovanja i jačanjem uloge unutarnjih sustava osiguravanja i unaprjeđivanja kvalitete na visokim učilištima. 

U sklopu projekta predviđena je organizacija i provedba edukacijskih aktivnosti za visoka učilišta te izrada edukativnih materijala koji će i nakon projekta biti dostupni svim zainteresiranima putem mrežne stranice Naručitelja, odnosno projektne stranice.

Više informacija o projektu dostupno je na mrežnoj stranici AZVO.

Svrha organizacije edukativnih aktivnosti za visoka učilišta
Naručitelj će kroz organizaciju i provedbu edukacijskih aktivnosti za visoka učilišta i njihove zaposlenike poticati razvoj, prijenos i prihvaćanje dobre prakse u procesima unutarnjeg i vanjskog osiguravanja kvalitete kako bi dodatno osnažio provedbu zakonodavnog okvira, europskih i nacionalnih politika te inicijativa s ciljem implementacije Standarda i smjernica za osiguravanje kvalitete u Europskom prostoru visokog obrazovanja (ESG). 

Putem ovog Javnog poziva Naručitelj će odabrati dva (2) predavača (jedan predavač mora biti zaposlenik sveučilišta, odnosno fakulteta, a drugi predavač zaposlenik veleučilišta) koji će sudjelovati na seminaru „Edukacija za buduće recenzente – iskustva i dobre prakse“. Seminar će se održati u hotelu Zonar Zagreb u Zagrebu, uživo, 10. studenog 2026. godine.

[bookmark: _Hlk222238364]Osobe koje će biti izabrane kao predavači na navedenom seminaru moraju biti zaposlenici visokih učilišta koji su sudjelovali u postupcima vanjskog vrednovanja, inicijalnim akreditacijama i reakreditacijama visokih učilišta, u skladu sa Zakonom o osiguravanju kvalitete u visokom obrazovanju i znanosti (NN 151/22).  
Opis zadataka izabranog predavača 

A. Izraditi i održati prezentaciju uživo za sudionike seminara o iskustvima,   ključnim aspektima i izazovima u provedbi postupaka vanjskog vrednovanja, s posebnim naglaskom na postupke inicijalne akreditacije i reakreditacije. Predavanje treba obuhvatiti ključne faze postupaka, relevantne zahtjeve, najvažnije elemente pripreme i provedbe te primjere dobre prakse.
B. Održati radionički dio uživo za sudionike seminara, s praktičnim primjerima  u postupcima vanjskog vrednovanja - inicijalne akreditacije i reakreditacije. Radionica treba uključivati konkretne primjere iz prakse, raspravu o izazovima i mogućim rješenjima te razmjenu iskustava s ciljem boljeg razumijevanja postupaka i njihove učinkovite provedbe.
[bookmark: _Hlk222231022][bookmark: _Hlk235442787]
 
Plan seminara
Izabrani predavači obavit će svoje zadaće u vremenskom razdoblju od potpisa ugovora temeljem ovog Javnog poziva najkasnije do 10. studenog 2026. godine i to kroz dvije faze:

1. faza – izrada prezentacije o iskustvima i ključnim aspektima u postupcima vanjskog vrednovanja s naglaskom na postupke inicijalne akreditacije i reakreditacije. Isporuka Naručitelju do 4. studenog 2026. g.

2. [bookmark: _Hlk222321459]faza – izlaganje prezentacije i održavanje radioničkog dijela iz faze jedan na seminaru te sudjelovanje u raspravi sa sudionicima seminara s ciljem uzajamne usmene razmjene iskustva i dobre prakse u okviru seminara planiranog za 10. studenog  2026. godine. 


U svom radu, izabrani predavači dužni su:
1. surađivati i aktivno komunicirati s Naručiteljem u vezi s izvršavanjem aktivnosti iz ovog Javnog poziva,
2. pravodobno izrađivati i dostavljati Naručitelju  sve dokumente navedene u ovom Javnom pozivu,
3. pridržavati se načela akademske čestitosti, profesionalnosti i etike te načina komunikacije primjerenog akademskom okruženju.

Navedeni rokovi su obvezujući i od važnosti za izvršenje posla kako bi ostale planirane projektne aktivnosti mogle biti provedene prema definiranom projektnom vremenskom planu.

O eventualnim izmjenama u planu seminara izabrani predavači bit će obaviješteni pisano putem email adrese koju su dostavili u prijavnoj dokumentaciji.

Izabrani predavači dužni su ugovorne obveze izvršavati u zadanim rokovima i u skladu s načelima osiguravanja i unaprjeđivanja kvalitete. 

Komunikacija i isporuka
Komunikacija izabranih predavača s Naručiteljem odvija se putem elektroničke pošte, iznimno telefonski. Isporuka izrađenih materijala se odvija putem elektroničke pošte u obliku datoteka odgovarajućih formata.

Kvaliteta isporučenih materijala
Naručitelj zadržava pravo pregleda i dostave komentara na izrađene dokumente ako isti ne sadrže traženu razinu kvalitete. Potvrda Naručitelja o svim obavljenim zadacima iz ovoga Javnog poziva služi kao osnova za isplatu financijske naknade za rad izabranog predavača.

Tehnička podrška u radu stručnjaka
Naručitelj će za potrebe izvršavanja usluga iz ugovora za vrijeme trajanja ugovora s izabranim predavačima osigurati tehničke uvjete, prostor i opremu koji odgovaraju zahtjevima i potrebama održavanja seminara sukladno ovom Javnom pozivu. 

Naručitelj će snositi troškove putovanja odabranih predavača za dolazak na seminar.

Ugovor s izabranim predavačem
Za obavljanje poslova koje su predmet ovog Javnog poziva sklapa se Ugovor kojim će biti određena naknada za obavljeni posao te će se odrediti sve obaveze ugovorenih strana kao i eventualna autorska prava. 

Obvezni uvjeti za izbor predavača
Svi kandidati/kinje za predavače moraju ispunjavati sljedeće minimalne uvjete:

· zaposlenje na visokom učilištu i iskustvo u postupcima vanjskih vrednovanja – postupcima inicijalne akreditacije i reakreditacije u skladu sa Zakonom o osiguravanju kvalitete u visokom obrazovanju i znanosti (NN 151/22)
· Kandidat 1 – zaposlenik na sveučilištu, odnosno fakultetu
· Kandidat 2 – zaposlenik na veleučilištu
[bookmark: _Hlk224047749]
Bodovanje i rangiranje kandidata
Kandidati/tkinje koji ispunjavaju minimalne uvjete će biti vrednovani i temeljem ostvarenih bodova prema sljedećim kriterijima:

Izabrani predavač/ica stječe veći broj bodova ako:
1. Ima iskustvo sudjelovanja u većem broju različitih postupaka vanjskog vrednovanja, odnosno inicijalnih akreditacija i reakreditacija.
2. Ima iskustvo u području osiguravanja i unaprjeđenja kvalitete na matičnoj instituciji, osobito u poslovima i aktivnostima povezanima s unutarnjim sustavom osiguravanja kvalitete.
3. Sudjeluje u postupcima vanjskoga vrednovanja u suradnji s inozemnim agencijama.

Dokumentacija koju je potrebno dostaviti
Kandidati/tkinje koji/e podnose prijavu na ovaj Javni poziv dužni su dostaviti dokumentaciju kojom dokazuju ispunjavanje minimalnih uvjeta odnosno kojom dokazuju stručno iskustvo za koje se ostvaruju bodovi.

U svrhu dokazivanja uvjeta iz ovog javnog poziva kandidati/tkinje moraju dostaviti:

1. Životopis u kojemu će biti vidljivo zadovoljavanje minimalnih uvjeta i stručnog iskustva.

U svrhu dokazivanja kriterija  za koje se ostvaruju bodovi, kandidati/kinje moraju  dodatno dostaviti sljedeću dokumentaciju:

1.  Dokaze o sudjelovanju u postupcima vanjskih vrednovanja.

2. Dokaz o iskustvu u području osiguravanja i unaprjeđenja kvalitete na matičnoj instituciji.

3.  Dokaz o sudjelovanju u postupcima vanjskih vrednovanja u suradnji s inozemnim agencijama.


Prethodno iskustvo relevantno za provedbu projektne aktivnosti navedeno u životopisu koje se ne može nedvojbeno potvrditi neće se uzimati u obzir prilikom postupka odabira kandidata.

Postupak odabira predavača
Provjeru kriterija provodi Stručno povjerenstvo sastavljeno od predstavnika Naručitelja. Povjerenstvo razmatra svaku prijavu i ravnatelju podnosi zajednički izvještaj o ispunjavanju kriterija i evaluaciji prijava.

Obvezni kriterij je ispunjavanje minimalnih uvjeta što predstavlja nužan preduvjet za uključivanje kandidata/tkinje u daljnji postupak ocjenjivanja, a ocjenjuje se od strane svih članova/ica povjerenstva s DA (ispunjava) ili NE (ne ispunjava).

Oba će se predavača bodovati prema jednakim kriterijima.
Kriteriji se ocjenjuju brojčanim ocjenama kako slijedi:

	Red. br.  
	Stručno iskustvo predavača / ice 
	Kriterij 
	Bodovi 
	Ukupno najviše ostvarenih bodova 

	Predavač/ica (1) 

	1.1
	Broj postupaka incijalnih akreditacija i reakreditacija visokih učilišta.

	2 postupka 
od 3 – 4 postupka
5 i više postupaka
	15
40
50
	

	1.2
	Osiguravanje kvalitete na matičnom učilištu.

	do 2 godine
3 – 4 godine
5 i više godina
	10
20
30

	 
 
 
 
 
 
 
      100

	1.3
	Broj postupaka vanjskoga vrednovanja u suradnji s inozemnim agencijama.
	do 2 postupka
3 i više postupka

	10
20
	



U slučaju da pojedini/e kandidati/tkinje ostvare isti broj bodova temeljem kriterija za bodovanje stručnog iskustva, prednost će imati kandidat/kinja koji/a se prvi/a prijavio/la na Javni poziv.
Kandidat/tkinja je dužan/na prilikom prijave svu traženu dokumentaciju te dokumentaciju koja služi za ostvarivanje bodova za stručno iskustvo dostaviti u zajedničkoj mapi.

Odluku o odabiru predavača/ice donosi ravnateljica Naručitelja na prijedlog Stručnog povjerenstva. Odluka o odabiru predavača/ice je neopoziva i konačna osim ako izabrani predavač odustane te se u tom slučaju odabire prvi sljedeći kandidat s najvećim brojem ostvarenih bodova. Ovim izborom ne nastaje obveza, nego tek potpisom Ugovora.

Prijavitelji pristaju na sve uvjete javnog poziva i odluke Stručnog povjerenstva.

Naknada odabranim predavačima
Za obavljanje poslova koje su predmet ovog Javnog poziva, izabrani predavač/ica će temeljem ugovora sklopljenog s Naručiteljem primiti odgovarajuću financijsku naknadu za rad.

Sudjelovanje u projektu predavača/ice će pratiti predstavnik/ica Naručitelja.
[bookmark: _GoBack]
Podnošenje prijave na Javni poziv
Prijavu kandidati/kinje mogu dostaviti elektroničkim putem na adresu e-pošte azvok.edukacije@azvo.hr .

Rok za podnošenje prijave je 30. listopada 2026. godine do 23:59 sati. Nepotpune i prijave koje su podnesene nakon roka neće se razmatrati.

Kandidati/tkinje mogu postavljati pitanja vezano uz tekst Javnog poziva. Pitanja se podnose putem elektroničke pošte na adresu  azvok.edukacije@azvo.hr  do 23. listopada 2026. godine do 23:59 sati.

Postupak odabira kandidata 
Kandidati/tkinje koji/e ispunjavaju minimalne uvjete odabira ulaze u sljedeći krug provjere odnosno ocjenjivanja i rangiranja.

Odabranom kandidatu/tkinji će u sklopu odluke o odabiru biti dostavljena i informacija o potpisu ugovora i detaljima vezanim uz početak rada na projektu.

Ime odabranog kandidata objavljuje se na mrežnim stranicama Naručitelja te se time smatra da su svi ostali kandidati obaviješteni o odabiru. 

